## Odluka o proglašenju Zakona o nadzoru kakvoće određenih proizvoda pri uvozu i izvozu

### NN 21/1995 (29.3.1995.), Odluka o proglašenju Zakona o nadzoru kakvoće određenih proizvoda pri uvozu i izvozu

# PREDSJEDNIK REPUBLIKE HRVATSKE

Na temelju članka 89. Ustava Republike Hrvatske, donosim

## Odluku

### o proglašenju Zakona o nadzoru kakvoće određenih proizvoda pri uvozu i izvozu

Proglašavam Zakon o nadzoru kakvoće određenih proizvoda pri
uvozu i izvozu, koji je Zastupnički dom Sabora Republike Hrvatske
donio na sjednici 14. ožujka 1995. godine.

Broj: 95-575/1

Zagreb, 20. ožujka 1995.

Predsjednik Republike Hrvatske

**dr. Franjo Tuđman,** v. r.

---

## ZAKON

### o nadzoru kakvoće određenih proizvoda pri uvozu i izvozu

Članak 1.

Ovim Zakonom uređuje se sustav nadzora kakvoće određenih
proizvoda pri uvozu i izvozu (u daljnjem tekstu: nadzor kakvoće)
i propisuju uvjeti i način na koji se ti proizvodi mogu uvoziti
i stavljati u promet na hrvatsko tržište, odnosno izvoziti na inozemno
tržište.

Članak 2.

Vlada Republike Hrvatske (u daljnjem tekstu: Vlada) utvrđuje odlukom
koji proizvodi pri uvozu i izvozu podliježu nadzoru kakvoće prema
odredbama ovoga Zakona.

Članak 3.

Nadzorom kakvoće prema ovom Zakonu utvrđuje se da li proizvodi
iz uvoza ispunjavaju uvjete za stavljanje u promet na hrvatsko tržište
sukladno normama i propisima kojima se uređuje kakvoća proizvoda
u Republici Hrvatskoj, te međunarodnim ugovorima i certifikacijskim
shemama koje obvezuju Republiku Hrvatsku. Nadzorom kakvoće iz stavka
1. ovoga članka utvrđuje se da li proizvodi iz uvoza: - odgovaraju
kakvoći i uvjetima koji su određeni hrvatskim normama čija
je primjena obvezna i posebnim propisima kojima se uređuje kakvoća
određenih proizvoda za koje je neposredno pri carinjenju potrebno izvršiti
pregled ili ispitivanje, - su na propisan način deklarlrani, oznaćeni,
obilježeni i upakirani, - su popraćeni propisanim ispravama (jamćevni
list, tehnička uputa, proizvođačka specifikacija, popis
ovlaštenih servisa, osigurano servisno održavanje i sl.), - imaju propisane
isprave, oznake, podatke i znakove o njihovoj usklađenosti s propisima
o kakvoći proizvoda knjima se uređuje atestiranje, homologiranje,
certificiranje i sl. Odredba stavka 1. ovoga članka ne odnosi se
na: - proizvode koji odstupaju od propisane kakvoće, a uvoze se na
temelju posebnog odobrenja nadležnog tijela državne uprave, - proizvode
koji se uvoze za potrebe Ministarstva obrane i Ministarstva unutarnjih
poslova.

Članak 4.

Proizvodi za koje je određeno posebnim propisom da moraju biti deklarirani,
moraju imati propisanu deklaraciju ispisanu na hrvatskom jeziku. Proizvodi
koji moraju biti opskrbljeni s jamćevnim listom, tehničkom
uputom ili uputom za uporabu proizvoda, popisom ovlaštenih servisa, proizvođačkom
specifikacijom i sl., moraju uz svaki proizvod imati ove isprave u propisanom
sadržaju ispisane na hrvatskom jeziku. Prozvodi za koje nije propisana
obveza deklariranja a podliježu nadzoru kakvoće prema odredbama ovoga
Zakona, moraju na svakom originalnom pakiranju imati ispisanu deklaraciju
na hrvatskom jeziku sa sljedećim podacima: naziv proizvoda, naziv,
sjedište i zemlja proizvođača ili naziv i adresa uvoznika, neto
količinu (obujam, masu i sl.) te bitna obilježja za kakvoću
proizvoda: sastav, način uporabe, skladištenje i čuvanje
i upozorenja važna za potrošača.

Članak 5.

Nadzorom kakvoće proizvoda, koji su namijenjeni izvozu, utvrđuje
se odgovaraju li ti proizvodi izvoznoj kakvoći. Pod izvoznom kakvoćom
prema ovom Zakonu smatra se kakvoća ugovorena sa stranim kupcem.
Ako sa stranim kupcem nije ugovorena izvozna kakvoća, proizvodi koji
se izvoze moraju glede kakvoće odgovarati propisima za stavljanje
u promet na hrvatsko tržište. Pod izvoznom kakvoćom prema ovom Zakonu
podrazumijeva se i kakvoća kojoj prema zahtjevima inozemnog tržišta,
odnosno inozemnih kupaca moraju odgovarati proizvodi koji se prodaju s
konsignacijskih skladišta u inozemstvu.

Članak 6.

Inspekcijske poslove nadzora kakvoće, prema odredbama ovoga Zakona,
obavlja Ministarstvo gospodarstva, a inspekcijski nadzor provode tržišni
inspektori Ministarstva gospodarstva s pravima i obvezama određenim
posebnim zakonom o tržišnoj inspekciji. Članak 7. Nadzor kakvoće
proizvoda koji se uvoze obavlja se u mjestu carinjenja prije carinjenja
proizvoda. Nadzor kakvoće proizvoda koji se izvoze obavlja se na
mjestu utovara tih proizvoda. Iznimno od odredbe stavka 1. i 2. ovoga članka
ministar gospodarstva može propisati da se nadzor kakvoće pojedinih
proizvoda može obavljati i na drugom mjestu.

Članak 8.

Za proizvode koji u smislu odredbe članka 3., 4. i 5. ovoga Zakona
odgovaraju kakvoći, tržišni inspektor izdat će na zahtjev uvoznika,
odnosno izvoznika uvjerenje. Ako to zahtijeva inozemni kupac, uvjerenje
se izdaje i za proizvode koji ne podliježu nadzoru kakvoće prema
ovom Zakonu.

Članak 9.

Ako se utvrdi da proizvodi ne odgovaraju kakvoći sukladno članku
3., 4. i 5. ovoga Zakona, tržišni inspektor rješenjem će odbiti zahtjev
za izdavanje uvjerenja. Protiv rješenja iz stavka 1. ovoga članka
žalba nije dopuštena, već se može pokrenuti upravni spor. Proizvode
iz stavka 1. ovoga članka uvoznik je dužan vratiti u inozemstvo
odmah, a najkasnije u roku od 8 dana od dana primitka rješenja kojim se
odbija zahtjev za izdavanje uvjerenja.

Članak 10.

Troškove nadzora kakvoće snosi uvoznik, odnosno izvoznik. Visinu
i način plaćanja naknade za pokriće troškova nadzora
kakvoće propisuje Vlada. Naknada iz stavka 2. ovoga članka
prihod je državnog proračuna. Za proizvode za koje se prema ovom
Zakonu može izdati uvjerenje samo na temelju prethodno obavljenog ispitivanja
kakvoće kod stručne organizacije troškove toga ispitivanja
snosi uvoznik ili izvoznik, a troškove ponovnog ispitivanja po zahtjevu
stranke snosi uvoznik ili izvoznik samo ako su rezultati ponovnog ispitivanja
nepovoljni za uvoznika ili izvoznika. Troškove ispitivanja iz stavka 4.
ovoga članka uvoznici, odnosno izvoznici plaćaju neposredno
stručnoj organizaciji koja je izvršila ispitivanje.

Članak 11.

Zabranjen je uvoz, izvoz i carinjenje proizvoda za koje nije izdano
uvjerenje prema ovom Zakonu. Ako je za izdavanje uvjerenja potrebno prethodno
obaviti ispitivanje proizvoda kod stručne organizacije, carinarnica
će dopustiti uvoz i obaviti carinjenje tag proizvoda bez uvjerenja
na temelju potvrde tržišnog inspektora. Uvoznik ne smije proizvode iz stavka
2. ovoga članka stavljati u promet na hrvatsko tržište dok za te
proizvode ne pribavi uvjerenje. O mjestu uskladištenja proizvoda iz stavka
2. ovoga članka uvoznik je dužan pismeno obavijestiti izdavatelja
potvrde odmah, a najkasnije u roku od 3 dana od dana uskladištenja.

Članak 12.

Način i postupak obavljanja nadzora kakvoće, način
i uvjete izdavanja, sadržaj i obrazac uvjerenja iz članka 8. i potvrde
iz članka 11. stavka 2. ovoga Zakona, obveze uvoznika i izvoznika
u svezi s obavljanjem nadzora kakvoće te propis proizvoda za koje
se uvjerenje može izdati samo na temelju prethodno izvršenog ispitivanja
kod stručne organizacije za ispitivanje kekvoće proizvoda
propisat će ministar gospodarstva. Popis proizvoda iz stavka 1. ovoga
članka određuje se uz suglasnost ravnatelja Državnog zavoda
za normizaciju i mjeriteljstvo. Ministarstvo gospodarstva uz prethodno
pribavljeno mišljenje ravnatelja Državnog zavoda za normizaciju i mjeriteljstvo
određuje stručne organizacije za obavljanje ispitivanja kakvoće
proizvoda određenih propisom iz stavka 1. ovoga članka. Kada
se radi o proizvodima čiji je način nadzara kakvoće
u pogledu ispitivanja, atestiranja, homologacije, certificiranja i sl.
uređen posebnim propisima, Ministarstvo gospodarstva može odrediti
stručnu organizaciju za obavljanje ispitivanja kakvoće proizvoda
iz stavka 3. ovoga članka, samo iz reda stručnih organizacija
ovlaštenih za ispitivanje na temelju posebnih propisa.

Članak 13.

Novčanom kaznom od 20.000,00 do 80.000,00 kuna kaznit će
se za prekršaj pravna osoba 1. ako uveze ili izveze proizvod bez uvjerenja
ili potvrde (članak 8. stavak 1. i članak 1. stavak 2.),
2. ako ne vrati proizvode bez uvjerenja u inozemstvo (članak 9.
stavak 3.), 3. ako stavi u promet proizvode bez uvjerenja (članak
11. stavak 3.). Za prekršaj iz točke 1., 2. i 3. stavka 1. ovoga
članka uz novčanu kaznu izreći će se i zaštitna
mjera zabrane obavljanja djelatnosti uvoza i izvoza u trajanju od jedne
do tri godine i oduzimanje imovinske koristi ostvarene izvršenjem prekršaja.
Za prekršaj iz stavka 1. ovoga članka kaznit će se i odgovorna
osoba u pravnoj osobi novčanom kaznom od 5.000,00 do 15.000,00 kuna.

Članak 14.

Novčanom kaznom od 4.000,00 do 20.000,00 kuna kaznit će
se za prekršaj pravna osoba ako pismeno ne obavijesti izdavatelja potvrde
o mjestu uskladištenja (članak 11. stavak 4.). Za prekršaj iz stavka
1. ovoga članka kaznit će se i odgovorna osoba u pravnoj osobi
novčanom kaznom od 400,00 do 2.000,00 kuna.

Članak 15.

Novčanom kaznom od 2.000,00 do 10.000,00 kuna kaznit će
se za prekršaj obrtnik ili trgovac pojedinac ako učini koju od radnji
iz članka 13. ovoga Zakona uz izricanje zaštitnih mjera iz istog
članka.

Članak 16.

Propise na osnovi ovlaštenja iz članka 2. i članka 10.
stavka 2. ovoga Zakona donijet će Vlada u roku 3 mjeseca od dana
stupanja na snagu ovoga Zakona. Propise na osnovi ovlaštenja iz članka
12. stavka 1. ovoga Zakona donijet će ministar gospodarstva u roku
od 3 mjeseca od dana stupanja na snagu ovoga Zakona. Do stupanja na snagu
propisa iz stavka 1. i 2. ovoga članka ostaju na snazi propisi doneseni
za izvršenje Zakona o kontroli kakvoće poljoprivrednih i prehrambenih
proizvoda u vanjskotrgovinskom prometu ("Narodne novine", br.
53/91. i 26/93.).

Članak 17.

Do početka obavljanja inspekcijskih poslova nadzora kakvoće
prema odredbama ovoga Zakona a najdulje devet mjeseci od donošenja propisa
iz članka 16. stavka 1. i 2. ovoga Zakona, inspekcijske poslove
nadzora kakvoće proizvoda pri izvozu obavljat će ovlaštene
organizacije određene Zakonom o kontroli kakvoće poljoprivrednih
i prehrambenih proizvoda u vanjskotrgovinskom prometu ("Narodne novine",
br. 53/91. i 26/93.).

Članak 18.

Danom stupanja na snagu ovoga Zakona prestaje važiti Zakon o kontroli
kakvoće poljoprivrednih i prehrambenih proizvoda u vanjskotrgovinskom
prometu ("Narodne novine", br. 53/91. i 26/93.).

Članak 19.

Ovaj Zakon stupa na snagu osmoga dana od dana objave u "Narodnim
novinama".

Klasa: 336-01/94-02/01

Zagreb, 14. ožujka 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 21/1995-416